पीएफ : नए साल में बिना यूएएन के नहीं होगा दावों का भुगतान
1 जनवरी से बिना यूएएन के पीएफ का भुगतान नहीं होगा। इस संबंध में मंगलवार को प्रदेश के पीएफ कमिश्नर अजय मेहरा ने नियोक्ताओं के साथ बैठक कर इसकी जानकारी दी। यूएएन के साथ ही कर्मचारी का बैंक खाता, आधार कार्ड सहित केवाईसी अपडेट होना चाहिए। साथ ही सारे केवाईसी नियोक्ताओं के डिजिटल साइन से एप्रूव होना चाहिए। इसके बाद ही कर्मचारियों को भुगतान होगा। कर्मचारियों को भी विभागीय शिकायत के लिए यूएएन बताना होगा। मेहरा ने कहा कि इससे प्रकरण निपटाने में तेजी आएगी। अभी तक पीएफ नंबर के आधार पर पीएफ क्लेम फाॅर्म का निपटान किया जाता था। पुराने खाताधारक ईपीएफओ वेबसाइट से यूएएन ले सकते हैं।
hin_Deva hin_Deva